Aalborg Stiftstidende, 1846-06-02
Odense, den 29de Mai. Det i disse Dage afholdte Landmandsmøde er vist en af de talrigste offentlige Samlinger, der endnu har fundet Sted hos os, og som sikkert hvert Aar tør antages at ville tiltage i Talrighed og Jnteresse; thi er det end vanskeligt for en Sammenkomst af 5 Formiddage af Discussionens Vei at fremme væsentlige Resultater for Agerdyrknings-Videnskaben, saa formaaer dog altid selv den kortere Tids concentrerede Fremstilling at udvexle interessante og lærerige Jagttagelser og Erfaringer: et Udbytte, der stedse vil tiltage i Værdi, naar Forsamlingen efterhaanden tilegner sig det større Antal af fagkyndige og videnskabeligt dannede Capaciteter, den større Lethed og Livlighed i Discussionen og en fuldstændigere parlamentarisk Nøiagtighed, uden paa den anden Side at besværes af Formaliteternes Baand. Men et andet væsentligt, indirecte Gode, der tillige udspringer af disse som af alle Sammenkomster til Jndsigters og Erfaringers Meddelelse, er de private Samtaler imellem Mænd af samme Livstilling og med samme Livsøiemed, som her have den skjønneste Leilighed til at indhøste Mængde af Erfaringer, der ellers ad Studiums og Experimenterings Vei møisommeligen maae indsamles. Af disse anførte Grunde er det derfor ogsaa at vente, at Landmandsforsamlingerne Aar for Aar ville drage meer Opmærksomhed til sig og at man ikke mindre i de mindre landsekonomiske Foreningers Sammenkomster vil bestræbe sig for ved Udvexling af Erfaringer og Anskuelser baade at berige Jndsigten og i større Grad udstyre sig med Fond til Meddelelser ved det, som vi ville haabe, aarlige almindelige Møde. Af de ved Landmandsforsamlingen discuterede Gjenstande skulle vi, saavidt et Referat efter Hukommelsen tillader, her fremhæve de væsentligere: Om Eiendommeligheden og Anvendeligheden af det engelske og skotske Agerbrug, indledet ved Vicepræsidenten, Hr. Hofman (Bang. Discussionen herom, hvori en stor Deel Talere deeltog, syntes ikke at lede til egentligt Resultat, der heller ikke lader sig vente saalænge disse Agerbrug endnu ere for endeel mindre tilegnede hos os og først efter flere Aars Erfaring ville kunne afgive moden Gjenstand for Drøftning. Den vigtige Gjenstand om Qvæg og Hesteavlen, deres Standpunct hos os og Midlerne til deres Fremme, refereredes ved Hr. Propr. Weinschenck, der, som Referent af den ifjor nedsatte Committee, i Forening, med dennes Arbeide gav en Fremstilling af Qvæg- og navnlig af Hestevæsenets Tilstande samt de Foranstaltninger, der i denne Retning især udkrævedes, fornemmelig ved Statuering af faste Principer for Fremtiden: en Nødvendighed, som ogsaa tiltraadtes i et Foredrag af Veterinairvidenskabens Docent, Prof. With. Under den fortsatte Discussion henstilledes af Hr. Bernh. Ree til Forsamlingen, at bemyndige Præsidenten til at henlede Hs. Maj. Kongens allerhøieste Opmærksomhed paa Committeens Forslag og i det Hele paa de Anskuelser, der om denne for Danmarks Landbostand saa vigtig Gjenstand havde udtalt sig i Forsamlingen, hvilket til traadtes af Præsidenten og, efter nogle afvigende Meninger fra forskjellige Medlemmer (af hvilke eet endog vilde bestride Forsamlingens Competence til at foretage et saadant Skridt); ved den af Præsidenten foranledigede Afstemning med overveiende Majoritet blev taget til Følge. Af Discussionerne i Hestesagen, navnlig om dens nærværende administrative Tilstande og om et Punct i Committeens Forslag, der angik, tillige at anskaffe Race-Følhopper til Befordring af et godt og sikkert Hestetillæg, fremhæve vi ogsaa et udførligt Foredrag imod Committeen og til Forsvar for den hidtil fulgte Maade, der holdtes af Grev Holstein til Holsteinborg og som baade ved sin Grundighed og Nøiagtighed i Fremstillingen og sin mønsterværdige oppositionelle, Taktik i høi Grad maatte henlede Forsamlingens Opmærksomhed paa den begavede Taler. Om Schæfferivæsenet gaves en udførlig Fremstilling af den heri bekjendte Sagkyndige, Kammerjunker Barner, som paaviste det høist Mangelfulde i vore Schæfferiers Indretning og Vigtigheden af at der, ved en for Landbovæsenet saa vigtig Branche, understöttedes med virksomme Foranstaltninger fra oven, deriblandt ved Ansættelse af en lønnet Schæfferi-Directeur, som i Udlandet kunde besørge Race-Jndkjøbenetil Schæfferiernes nødvendige Forsyning, ligesom han tillige anbefalede Forsamlingen, ogsaa i denne vigtige Sag at søge Hs. Maj. Kongens særlige Opmærksomhed henledet paa de herfor fornødne Foranstaltninger Hertil fandt imidlertid Præsidiet Sagen ikke tilstrækkeligen at frembyde den høie Grad af Vigtighed, hvorfor der ogsaa (til Vidnesbyrd om, hvor lidet Schæfferivæsenet uheldigviis beskjæftiger LandboOpmærksomheden hos os, ganske manglede paa Stemmer i Forsamlingens Midte. Om Dyrkningen af Foderværter, navnlig den svenske Rotobaga, gaves flere interessante Oplysninger, især af Greve Lewenhaupt, som herover holdt et Foredrag, samt af flere af de tilstedeværende Svenske. (Fortsættes.)